**Papildinformācija sertificētu sugu un biotopu aizsardzības jomas ekspertu Gaida Grandāna, Ulda Ļoļāna, Kristīnes Daudziņas 2022. gada 25. oktobra dokumentam “*Par* *autoceļa A5 Rīgas apvedceļš (Salaspils – Babīte) pārbūves par ātrgaitas autoceļu un ekspluatācijas iespējamās ietekmes izvērtēšana uz ES nozīmes biotopiem, īpaši aizsargājamām vaskulāro augu un putnu sugām***

***Ķekavas, Olaines un Mārupes novados*”**

Vides pārraudzības valsts birojs

pasts@vpvb.gov.lv

Vides pārraudzības valsts birojs, 2023. gada 14. decembra dokumentā par ietekmes uz vidi novērtējuma ziņojumu autoceļa *A5* pārbūvei (Nr. 5-01/1507/2023) ir norādījis, ka nepieciešama papildus informācija 2023. gada 15. augustā izvērtēšanai iesniegtajā ietekmes uz vidi novērtējumu ko sagatavojusi SIA “*Enviroprojekts*”.

Izvērtējis sugu un biotopu ekspertu sniegto vērtējumu (ietekmes uz vidi novērtējuma ziņojuma 4. pielikums) un ietekmes uz vidi novērtējuma ziņojumā sniegto informāciju attiecībā uz paredzētās darbības summāro ietekmi ar citām plānotajām darbībām, tostarp plānotās *Rail Baltica* dzelzceļa līnijas izbūves projektu (Programmas IV daļas 3.2.12. punkts), uz konstatētajiem aizsargājamiem biotopiem, Vides pārraudzības valsts birojs konstatējis, ka šāds novērtējums nav veikts, norādot, ka *Rail Baltica* maģistrāles iespējamās ietekmes uz īpaši aizsargājamām sugām un biotopiem ir analizētas ietekmes uz vidi novērtējumā. Noprotams, ka šajā gadījumā domāts ietekmes uz vidi novērtējums, kas veikts par plānoto dzelzceļa līnijas būvniecību. Attiecīgi nav sniegts paredzētās darbības ietekmes uz aizsargājamiem biotopiem vērtējums kopsakarā ar citiem paredzētās darbības teritorijas apkārtnē plānotiem projektiem vai argumentēts skaidrojums, kāpēc tas nav darīts.

Paredzētās darbības ietekmes uz ES nozīmes biotopiem ir aprakstītas sertificētu sugu un biotopu jomas ekspertu atzinuma 19. pielikumā esošajā tabulā, pilnībā ietverot arī plānotās *Rail Baltic* dzelzceļa līnijas un ar to saistītās infrastruktūras izbūves projektā potenciāli ietekmēto teritoriju. Norādīta konstatētā ES nozīmes biotopa atrašanās vieta attiecībā pret pārbūvējamo autoceļa *A5* posmu un atrašanās vieta attiecībā pret plānoto *Rail Baltic* dzelzceļa līniju un ar to saistīto infrastruktūru.

Saskaņā ar sertificētu sugu un biotopu jomas ekspertu Gata Eriņa un Margitas Deičmanes 2022. gada 8. augusta atzinumu “ *Par Rail Baltic posma BP3.4. Olaines novadā paredzamo ietekmi uz meža biotopiem*” norādīts, ka realizējot paredzēto darbību tiks iznīcināts zemas kvalitātes ES nozīmes biotops *Aluviāli meži*, 91E0\* (konstatēts biotopa 3. variants: daļēji degradēta mežaudze) aptuveni 1,7 ha platībā, kas atrodas zemes vienībā ar kadastra numuru 80800060575; 118. kvartāla 1., 2., 3., 4. nogabalos. Ekspertu atzinuma par autoceļa *A5* pārbūves ietekmi uz ES nozīmes biotopiem 19. pielikumā ir norādīts, ka paredzētās darbības rezultātā potenciāli tiks iznīcināts zemas kvalitātes ES nozīmes biotops *Aluviāli meži*, 91E0\* aptuveni 0,3 ha platībā. Ekspertu atzinuma 19. pielikumā ir norādīts, ka ES nozīme biotopa teritoriju šķērso plānotā *Rail Baltic* dzelzceļa trase. Precizējot iespējamo ietekmi uz iepriekš aprakstīto ES nozīmes biotopu, tā funkcijām un procesiem, abu paredzēto darbību kumulatīvās ietekmes rezultātā biotops tiks iznīcināts aptuveni 2 ha platībā no kopējā biotopa platības aptuveni 5,2 ha; fragmentācijas un hidroloģiskā režīma izmaiņu rezultātā var tikt būtiski negatīvi ietekmētas atlikušās ES nozīmes biotopa daļas. Ņemot vērā ES nozīmes biotopa zemo kvalitāti un tā platību, ekspertu vērtējumā paredzētajai darbībai būtiskas negatīvas ietekmes uz ES nozīmes biotopu teritoriju nebūs, kas ir norādīts ekspertu atzinuma 8. nodaļā.

Programmas IV daļas 2.7. punkts noteic, ka tuvumā esošās *Natura 2000* teritorijas novērtējums veicams atbilstoši Noteikumu Nr. 300 9. punkta ar apakšpunktiem prasībām, novērtējot arī teritorijas izveidošanas un aizsardzības mērķus, likumsakarības un mijiedarbības, kas nosaka dabas vērtību pastāvēšanu *Natura 2000* teritorijā, faktorus, kas jau pirms paredzētās darbības īstenošanas negatīvi to ietekmē u.c. Lai gan ietekmes uz vidi novērtējuma ziņojumā ir identificētas paredzētās darbības teritorijai tuvākās *Natura 2000* teritorijas, kā arī novērtēts, ka paredzētajai darbībai nebūs negatīva ietekme uz dabas parka “*Beberbeķi*”, kas robežojas ar Paredzētās darbības teritoriju, dabas vērtībām, Valsts vides pārraudzības biroja ieskatā, ietekmes uz vidi novērtējums ir papildināms ar vispārēju informāciju par dabas parku “*Beberbeķi*”, atbilstoši programmas IV daļas 2.7. punktā noteiktajam.

Ekspertu atzinumā 7. nodaļā ir aprakstīta paredzētās darbības iespējamā ietekme uz īpaši aizsargājamo dabas teritoriju, *Natura 2000* teritoriju, dabas parku “Beberbeķi”. Saskaņā ar dabas datu pārvaldības sistēmā “Ozols” pieejamo informāciju, autoceļa *A5* pārbūvējamajam posmam tuvākā īpaši aizsargājamā dabas teritorija, dabas parks “*Beberbeķi*” vairākās vietās posmā no autoceļa *A5* savienojuma ar autoceļu *A9* un autoceļu *A10* faktiski atrodas tieši blakus esošajam autoceļam *A5*. Šajā posmā ir esošs ātrgaitas autoceļš ar divām braukšanas joslām katrā virzienā nav paredzēta esošā autoceļa trases tehnisko parametru maiņa. Paredzētā darbība šajā teritorijā plānota tikai ceļa papildus infrastruktūrai: nobrauktuvēm, sānceļiem. Nav plānota saimnieciskā darbība ES nozīmes biotopu teritorija; paredzētās darbības rezultātā netiks izmainīts apkārtējās teritorijas hidroloģiskais režīmes; nav sagaidāma jebkāda būtiski negatīva ietekme uz dabas parkā “Beberbeķi” konstatētajiem ES nozīmes biotopiem.

Dabas aizsardzības pārvaldes 2023. gada 25. septembrī sagatavotajā dokumentā “*Par ietekmes uz vidi novērtējumu autoceļa A5 pārbūvei*” (Nr. 4.9/5901/2023-N) nav norādītas nepilnības attiecībā uz sertificētu sugu un biotopu aizsardzības jomas ekspertu sagatavoto atzinumu un tajā vērtēto paredzētās darbības ietekmi uz sugu grupām: *Putni* un *Vaskulārie augi*; biotopu grupām: *Meži un virsāji*, *Purvi*, *Zālāji*.

 Gaidis Grandāns

Tālrunis: +37126638608

e-pasts: gaidis@latvijasputni.lv

Sertifikāta Nr. 061 (joma: putni; sertifikāts derīgs līdz 07.08.2024.);

Sertifikāta Nr. 087 (jomas: meži un virsāji, zālāji, purvi; sertifikāts derīgs līdz 25.07.2026.; joma: sēnes; sertifikāts derīgs līdz 26.07.2024.; joma: ķērpji; sertifikāts derīgs līdz 24.03.2026.).

PARAKSTĪTS ELEKTRONISKI UN SATUR LAIKA ZĪMOGU

GAIDIS GRANDĀNS

Laika zīmoga uzlikšanas laiks:18.12.2023 09:45:33 EET